Ayn at-Tamr jangi. Ayn at-Tamr jangi () hozirgi Iroq (Mesopotamiya) hududida, dastlabki musulmon arab qoʻshinlari bilan sosoniylar va ularning nasroniy arab ittifoqchilari oʻrtasida boʻlib oʻtgan. Ayn at-Tamr Anbar shahrining gʻarbida joylashgan boʻlib, sosoniylarga yordam berish uchun tashkil etilgan chegara posti hisoblangan. Xolid ibn Valid qoʻmondonligi ostidagi musulmon qoʻshinlari sosoniylarning yordamchi kuchlarini, jumladan, avvalgi kelishuvlarni buzgan koʻplab musulmon boʻlmagan arablarni butunlay magʻlubiyatga uchratgan. William Muirning soʻzlariga koʻra, Xolid ibn al-Valid nasroniy arablarning qoʻmondoni Aqqa ibn Qays ibn Bashirni shaxsan oʻzi asirga olgan. Bu maʼlumot Ibn al-Asirning „Usd al-gʻoba fi marifat as-Sahaba“ hamda Tabariyning „Tarix“ asarlarida ham tasdiqlangan.